Geirangervegen

mini|Geirangervegen ved «Knuten» sett nedover
Geirangervegen er ein bilveg mellom Langevatn i Skjåk og Geiranger. Han er ein del av fylkesveg 63 (tidlegare riksveg med same nummer).

Høgaste punkt ligg 1038 moh, ved Djupvatnet. Vegen er ein viktig ferdselsveg mellom Sunnmøre og Austlandet, og ein av dei mest brukte turistvegane i landet.

Historie
Opphavleg var vegen ein smal rideveg eller kløvveg. På tingsamling i Sunnylven tinglag 1827 vart det vedteke å fullføre han dels påbyrja kløvvegen frå Maråk (Geiranger sentrum) til grensa for Lom prestegjeld (om lag 1 1/2 mil). Arbeidet skulle utførast av bøndene (4 dagar kvar sommar) og plassemenn (1 dag).Rekdal, Bjarne. Veg og virke i Møre og Romsdal, oktober 1986 Planar om betre veg begynte rundt 1850. Vegen blei stukken i 1857 av Hans Hagerup Krag.
Første løyvinga kom i 1881. Opptil 300 mann arbeidde på sommaren med dei 22 km veg som stod ferdig i 1889. Vegen hadde maksimal stigning 1:10, ni steinkvelvbruer, 29 hårnålssvingar (180°) og 5364 stabbesteinar. I «Knuten», som ikkje lenger er ein del av vegen, går vegen i sløyfeformasjon, ei av dei første trafikkmaskinene i landet. Byggverket blei tildelt gullmedalje på Parisutstillinga i 1900 med følgjande ord: «Du giver et godt bilde av den storartede norske fjeldnatur».

Vegen blei delvis lagt om på 1960-talet, sjølv om traseen er omtrent den same. Enkelte restar av den opphavlege vegen står framleis. Opphavleg gjekk vegen heilt til Grotli der den møtte gamle Strynefjellsvegen. I 1977 blei strekninga mellom Grotli og Langevatn ein del av den nye Strynefjellsvegen, noverande riksveg 15. Heile vegen blei tofelts i 1983. Vegen var tidlegare ein del av reiselivsproduktet The Golden Route. Frå 2012 er vegen del av nasjonal turistveg Åndalsnes-Trollstigen-Geiranger. Vegen er stengd om vinteren. Det har dei siste åra vore arbeidd med rassikring av Stavbrekkfonna for å gjere mogleg ei tidlegare opning av vegen etter vinteren. Frå Djupvasshytta går det sideveg til Dalsnibba på 1476 moh. (opna 1939).Vinje, Leif (1989): Nibbevegen. Eit pionerprosjekt frå ide til realitet. (Geiranger skysslag)

Vegen er foreslått verna i Nasjonal verneplan for vegar, bruer og vegrelaterte kulturminne.Nasjonal verneplan for veger, bruer og vegrelaterte kulturminner (sjå avsnittet om Geirangervegen)

 År Opningsdato 2005 20.junihttp://www.gd.no/nyheter/article2774413.ece 2006 10.maihttp://www.nrk.no/nyheter/distrikt/more_og_romsdal/1.492638 2007 22.maiStatens vegvesen nyhetsarkiv 22.05.2007 http://www.vegvesen.no/Om+Statens+vegvesen/Media/Nyhetsarkiv/Nasjonalt/52348.cms lese 4.sept 2012 2010 19.mai 2011 13.mai  2012 31.mai

 Galleri 

 Kjelder 

 Denne artikkelen bygger på «Geirangervegen» frå , den 11. mai 2009. 


 Bakgrunnsstoff 



Kategori:Historiske vegar i Noreg
Kategori:Vegar i Skjåk
Kategori:Vegar i Stranda
Kategori:Kulturminne i Stranda
Kategori:Turistvegar i Noreg
Kategori:Vinterstengde vegar i Noreg
Kategori:Fylkesveg 63